**Aiškinamasis raštas**

## **PRIE SAVIVALDYBĖS TARYBOS SPRENDIMO „dėl ATLYGINIMO UŽ NEFORMALŲJĮ UGDYMĄ KLAIPĖDOS MIESTO BIUDŽETINĖSE SPORTO MOKYMO ĮSTAIGOSE Netaikymo užsieniečiams, pasitraukusiems iš uKrainos dėl Rusijos Federacijos karinių veiksmų“** **PROJEKTO**

**1. Projekto rengimą paskatinusios priežastys.**

Sprendimo projektas parengtas, atsižvelgiant į tai, kad Rusijos Federacijos karinės pajėgos vykdo didelio masto karinius veiksmus Ukrainoje, ir siekiant priimti iš Ukrainos atvykusius vaikus (toliau – Ugdytinius) į Klaipėdos miesto savivaldybės (toliau – Savivaldybė) biudžetines sporto mokymo įstaigas išimties tvarka.

**2. Parengto projekto tikslai ir uždaviniai.**

Sprendimo tikslas – sudaryti sąlygas Ugdytiniams, atvykusiems iš Ukrainos, nemokamai naudotis neformaliojo ugdymo teikiamomis paslaugomis biudžetinės sporto mokymo įstaigose.

Uždaviniai: 1) atnaujinti Sporto ugdymo organizavimo aprašą ir numatyti išimtis dėl Ugdytinių priėmimo į Savivaldybės biudžetines sporto mokymo įstaigas; 2) kompensuoti nesurinktas lėšas už neformaliojo vaikų ugdymo teikiamas paslaugas iš savivaldybės biudžeto lėšų.

**3. Kaip šiuo metu yra teisiškai reglamentuojami projekte aptarti klausimai.**

Šiuo metu atlyginimas už neformalųjį ugdymą biudžetinėse sporto mokymo įstaigose yra reglamentuotas Savivaldybės tarybos 2011 m. gruodžio 22 d. sprendimu Nr. T2-408 „Dėl atlyginimo už neformalųjį ugdymą Klaipėdos miesto biudžetinėse sporto mokymo įstaigose“.

**4. Kokios numatomos naujos teisinio reglamentavimo nuostatos ir kokių rezultatų laukiama.**

Patvirtinus šį sprendimo projektą, bus numatytos naujos teisinio reglamentavimo nuostatos, susijusios su Sportinio ugdymo organizavimu Savivaldybės biudžetinėse sporto mokymo įstaigose Ugdytiniams, atvykusiems iš Ukrainos dėl atlyginimo už neformaliojo ugdymo teikiamas paslaugas netaikymo.

**5. Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.**

Neigiamų pasekmių nenustatyta.

**6. Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.**

Šiuo metu sprendimui įgyvendinti kitų teisės aktų nereikia. Sprendimas gali būti keičiamas, Lietuvos Respublikos Seimui, Vyriausybei ar Švietimo, mokslo ir sporto ministerijai priėmus teisės aktus, reglamentuojančius Ugdytinių, atvykusių iš Ukrainos, priėmimo į Savivaldybės biudžetines sporto mokymo įstaigas klausimus ar tikslinės dotacijos skyrimą Savivaldybėms už minėtų Ugdytinių ugdymą.

**7. Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.**

Papildomų Savivaldybės biudžeto lėšų gali reikėti, kadangi nebūtų renkamos lėšos už neformalųjį vaikų ugdymą. Pagal šiuo metu galiojantį tarybos sprendimą, lėšos surinktos už neformalųjį ugdymą naudojamos tikslingai, t. y. sportinio ugdymo organizavimui – trumpalaikio turto įsigijimui, išvykoms į varžybas organizuoti, vasaros užimtumo sporto stovykloms organizuoti.

 Lėšų poreikio šiuo metu apskaičiuoti nėra galimybių, kadangi nežinomas atvyksiančių Ugdytinių, kurie turės teisę į nemokamas teikiamas paslaugas, skaičius.

**8. Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).**

Sprendimo projekto rengimo metu Savivaldybės administracijos Sporto skyrius konsultavosi su biudžetinių sporto mokymo įstaigų vadovais pasitarimo, kuris vyko 2022 m. kovo 9 d. metu (į siūlymus atsižvelgta). Sprendimo projektą vertino Savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.**

Sprendimo projektą inicijavo Savivaldybės administracija, parengė Sporto skyrius.

**10. Kiti reikalingi pagrindimai ir paaiškinimai.**

Nėra.

Sporto skyriaus vedėja Rasa Rumšienė